recursal/SuperWikiNEXT-32B huggingface dataset:
**Периша Савелиќ - Самсон** (Мартиниќи, Црна Гора, 12 септември 1920

 ― Софија, Бугарија), 19 август 1942

 ― комунистички деец, Црногорец, учесник во НОВ во Македонија.

Животопис
---------

Основно образование завршил во родното село, а два класа гимназија во Скопје (татко му бил учител во с. Драчево). Уште како ученик се борел против шовинистичките тенденции на своите професори. Јавно се противставувал против игнорирањето на македонската националност. Не го поднесувал великосрпскиот хегемонизам и против него се борел како свесен член на СКОЈ, во чии редови бил примен рано. Поради своите отворени истапи против режимот и комунистичка активност бил исклучен од гимназијата, па матурирал во Приштина во 1939 година. Во 1939 година извесно време бил интерниран во Билеќа. По враќањето студирал на Филозофскиот факултет во Скопје (1940 година) и бил организационен секретар на МК на КПЈ (1940 година). Развил широка активност и како резултат на тоа во 1940 година биле одржани дури шеснаесет работнички штрајкови и неколку тарифни акции.

Втора светска војна
-------------------

Споменик на местото на куќата на Савелиќ во Скопје
По окупацијата на Југославија, иако родителите му предлагале да се врати во родното место, тој решително одговорил: 

> *„Не! И овде е моја татковина. Ќе останам да се борам заедно со македонскиот народ..."*
> 
> 

По Априлската војна (1941) бил секретар на МК и раководител на Воениот штаб на МК на КП во Скопје, при што успешно ги извршил подготовките и го формирал Првиот скопски партизански одред (22 август).

На 26 октомври 1941 година е уапсен при блокада на бугарската полиција. Заедно со уште 24 комунисти, на 27 април 1942 година е изведен пред суд во Скопје и на 9 мај е осуден на смрт со бесење. Откако поминува уште три месеци во скопскиот затвор, на 18 август, заедно со Васил Антевски - Дрен, Љубомир Лековиќ и Чедомир Миленковиќ, е префрлен во затворот во Софија, каде е убиен.

Наводи
------

1. 1 2 3  „Македонска енциклопедија", МАНУ, Скопје, 2009, 1292 стр.
2. 1 2  *Беа, загинаа, останаа*. Скопје: Историски Архив. 1969. стр. 119. На `|first=` му недостасува `|last=` (help)
3. ↑  Дучо Кранго „Бугарскиот терор и отпорот во скопскиот затвор", Архив на Скопје, Скопје, 1986, 164 стр.
4. ↑  „Вардарски глас", 23 декември 1986, 12 стр. Стоилко Ивановски-Планински, „Васил Антевски-Дрен: прилог кон биографијата", Архив на Скопје, Скопје, 1980, 214 стр.
**„Ромео и Јулија"** (англиски: *Romeo and Juliet*) — британско-италијански филм од 1968 година, во режија на Франко Зефирели, по сценариото на Франко Брузати, засновано врз истоимената драма на Вилијам Шекспир. Главните улоги ги играат: Леонард Вајтинг, Оливија Хаси, Џон Мек Енери, Мајло О'Ши, Пат хејвуд, Роберт Стивенс, Мајкл Јорк и Брус Робинсон. Филмот постигнал голем комерцијален успех, благодарение на богатата сценографија и костимографија, на одличната музика на Нино Рота. Исто така, филмот освоил две награди „Оскар": за костимографија и за камера.

Синопсис
--------

Дејството на филмот се одвива во Верона, во времето на ренесансата. Главните благороднички семејства во градот, Монтеки и Капулети, се во непријателски односи, но една прилика, младиот син на Монтеки, Ромео (го игра Вајтинг) се вљубува во четиринаесетгодишната Јулија (ја огра Хаси) за која подоцна дознава дека му е ќерка на Капулети. Притоа, и Јулија е вљубена во Ромео, така што, по неколку тајни состаноци, двајцата тајно се венчаат во една црква. Знаејќи дека нивната врска нема да биде прифатена од двете семејства, Јулија одлучува да преземе ризичен чекор: да се „отруе" со помош на лажен отров и така да побегне од своето семејство. Меѓутоа, нејзината одлука предизвикува сериозни последици...

Наводи
------

1. 1 2  HRT (пристапено на 23.9.2018)
Разновидни перца
**Перце** (**тргалка** или **плектрум**) — помагало со кое се тргаат жиците на еден жичен инструмент. Кај гитарите, бенџата и сличните инструменти, перцето е посебно помагало кое се држи во раката на свирачот. Кај чембалата, тргалките се дел од механизмот на инструментот.

Гитарски перца
--------------

Главна статија: Гитарско перце
Гитарското перце обично има облик на тесен остроаголен триаголник со заоблени ќошиња; најостриот агол е оној кој најчесто се користи за тргање на жицата. Такво перце исто е разично од *напрсното перце*. Тие се изработуваат од разни материјали, меѓу кои желкини оклопи и целулоид, но денес пластиката е најчестиот материјал. Големината, формата и дебелината варираат во значителна мера. Предметите како малите монети може да се искористат како замена за перце доколку се укаже потреба, и всушност Брајан Меј (гитарист од групата „Квин") ја направил употребата на стара паричка (од шест пенија) дел од неговиот препознатлив звук.

Свирачите на бенџо и на гитара често носат метално или пластично **палечно перце** монтирано на прстен, и свирачите на блуграс-бенџо скоро секогаш носат метално или пластично **напрсно перце** на врвовите на нивните прсти, коешто понекогаш се користи и од гитаристите.

Поврзано
--------

* Гитарско перце
* Напрсно перце
* Мезраб
* Жичен инструмент

|  |  |
| --- | --- |
| Stub icon | *Оваа статија за музика е никулец. Можете да помогнете со тоа што ќе ја проширите.** п
* р
* у
 |
**Ромео и Јулија од село** (германски: *Romeo und Julie auf dem Dorfe*) - расказ (новела) од збирката „Луѓето од Селдвила" на швајцарскиот писател Готфрид Келер од 1856 година.

Содржина
--------

Во едно село во близината на Селдвила живеат двајца селани, Манц и Марти, вредни луѓе и добри домаќини. На една локација, меѓу нивните ниви се наоѓа запуштена нива чиј сопственик не е утврден, иако селаните мислат дека нејзин законски наследник е еден свирач кој живее заедно со Циганите-чергари. Додека Манц и Марти ги обработуваат своите ниви, нивните деца, Саломон (Сали) и Вренхен си играат заедно. Меѓутоа, проблемите се појавуваат кога општината Селдвила ја става нивата на аукција. Тогаш, Манц победува на аукцијата, но Марти заграбува еден мал дел од нивата. Поради тоа, тие започнуваат судски спор што се развлекува во текот на многу години и Марти и Манц постепено осиромашуваат. Оттогаш, меѓу нив започнува големо непријателство, а Сали и Вренхен, веќе адолесценти, не смеат да комуницираат меѓу себе. Немајќи никаков имот, Манц се сели во Селдвила, каде отвора меана, но работата му оди многу лошо и неговото семејство запаѓа во уште поголема сиромаштија. Од друга страна, Марти останува да живее во селото со својата ќерка, но и тие гладуваат. По многу години, Марти и Манц случајно се среќаваат крај реката и меѓу нив започнува остра караница што прераснува во тепачка. Сали и Вренхен успеваат некако да ги разделат своите татковци и оттогаш Сали не може да престане да мисли на неа. Така, Сали заминува во селото со намера да ја види Вренхен, а истовремено, нејзиниот татко заминува во Селдвила. Во селото, Сали ја наоѓа Вренхен и тие го минуваат денот заедно на нивите каде си играле како деца. Притоа, тие го среќаваат свирачот, кој им кажува дека тој е законскиот наследник на спорната нива, но дека нивните татковци не сакале да сведочат во негова полза. Додека тие се милуваат во житото, ненадејно се појавува татко ѝ на Врнехен, кој се нафрлува на својата ќерка, а тогаш Сали го удира со камен по главата. Марти останува жив, меѓутоа го губи разумот. Подоцна, Марти ја губи и семејната куќа, него го сместуваат во болница за душевно болни лица, а Вренхен останува без покрив над главата. Сали ја посетува својата сакана и таа посакува да се забавуваат. Оттука, тие патуваат по околните села, а Вренхен е среќна, зашто се чувствува како невеста. Во едно село, тие ги среќаваат Циганите-музичари и, придружени од нив, се враќаат на поранешните ниви на своите родители, каде Циганите им приредуваат свадбена веселба. Немајќи никаква иднина пред себе, Сали и Вренхен се качуваат на еден сплав и пловат по реката, а изутрината се фрлаат во реката. Утредента, луѓето ги наоѓаат нивните мртви тела во близината на Седлвила, а новините ја опишуваат нивната судбина.

Наводи
------

1. ↑  Gotfrid Keler, *Ljudi iz Sledvile*. Beograd: Rad, 1964, стр. 3-66.
Микрограф за средно зголемување на муцинозен тумор на јајниците со мал злоќуден потенцијал (ЛМП). Дамка H&E. Микрографот покажува: Едноставен муцинозен епител (десно) и муцинозен епител што псевдо -стратификува (лево - дијагностика на тумор на ЛМП). Епителот во архитектура слична на петна се гледа на врвот на сликатаМикрограф за средно зголемување на муцинозен тумор на јајниците со мал злоќуден потенцијал (ЛМП). Дамка H&E. Микрографот покажува: Едноставен муцинозен епител (десно) и муцинозен епител што псевдо -стратификува (лево - дијагностика на тумор на ЛМП). Епителот во архитектура слична на петна се гледа на врвот на сликата
**Ракот на јајници** е рак кој се формира во или на јајникот. Резултира со појава на абнормални клетки кои имаат способност да се шират на други делови од телото. Кога ќе започне овој процес, може да нема или да има само нејасни симптоми. Симптомите стануваат позабележителни како што ракот напредува. Овие симптоми вклучуваат надуеност, карлична болка, абдоминален оток, и губиток на апетит, помеѓу другите.

Наводи
------

1. ↑  Seiden, Michael (2015). „Gynecologic Malignancies, Chapter 117". MGraw-Hill Medical. Архивирано од изворникот на September 10, 2017. Посетено на June 24, 2017.
2. ↑  „Defining Cancer". *National Cancer Institute*. Архивирано од изворникот на 25 June 2014. Посетено на 10 June 2014.
3. 1 2 3
4. ↑  Ebell, MH; Culp, MB; Radke, TJ (March 2016). „A Systematic Review of Symptoms for the Diagnosis of Ovarian Cancer". *American journal of preventive medicine*. **50** (3): 384–94. doi:10.1016/j.amepre.2015.09.023. PMID 26541098.

Надворешни врски
----------------
**Пертузумаб** е моноклонално антитело кое се користи со трастузумаб и доцетаксел за третман на метастатски HER2-позитивен рак на дојка; исто така се користи во истата комбинација како неоадјувант во ран HER2-позитивен рак на дојка.

Несаканите ефекти кај повеќе од половина од пациентите кои го примаат лекот вклучуваат дијареа, губиток на коса, и намален број на наутрофили; кај повеќе од 10% има намлен број на еритроцити, хиперсензитивност или алергиска реакција, реакција на инфузија, намален апетит, инсомнија, нарушување во сетилото за вкус, воспаление на устата, констипација, осип, и мускулна болка. Бремени жени или жени кои планираат бременост не би требало да го користат лекот. Не е познато дали пертузумабот стапува во интеракција со доксорубицинот.
**„Ромео крвари"** (англиски: *Romeo is bleeding*) — филм на режисерот Петер Медак (Peter Medak) од 1993 година, снимен по сценариото на Хилари Хенкин (Hilary Henkin). Главните улоги ги играат: Гери Олдман (Gary Oldman), Лена Олин (Lena Olin), Анабела Шора (Annabella Sciorra), Џулиет Луис (Juliette Lewis), Рој Шајдер (Roy Scheider) и Вил Патон (Will Paton).

Синопсис
--------

Полицискиот детектив Џек Грималди (го игра Олдман) е решен да си го подобри животот. Оттука, тој работи за мафијашот Дон Фалконе (го игра Шајдер) кому му кажува каде ФБИ ги држи сведоците. Притоа, секоја исплата ја крие во една дупка во дворот, а наскоро станува опседнат со тоа како што повеќе да ја наполни дупката со пари. Истовремено, Џек ја изневерува сопругата натали (ја игра Скиора), а најнова љубовница му е младата Шери (ја игра Луис). Во една прилика, откако предава еден сведок, се случува голем масакр кој го извршува Мона Демарков (ја игра Олин). Тогаш, Грималди бара од мафијашот ветување дека повеќе нема да убива полицајци. Набргу, полицијата ја фаќа Мона, а додека Грималди ја води до ФБИ, таа го заведува при што агентите на ФБИ пристигаат во најнезгодниот момент. Грималди ја поткажува и неа, но пред да ја ликвидираат мафијашите, таа е преместена на друго место, а набргу успева и да побегне. Дон Фалконе му дава наредба на Грималди да ја најде Мона и да ја убие.

Наводи
------

1. ↑  HRT, Romeo krvari, američko-britanski film (пристапено на 19.2.2022)
**Потеклото на политичкиот поредок** е книга на Френсис Фукујама објавена во 2011 година. Оваа кига е прва од серијата на книги посветени на развојот на политичкиот поредок. Книгата го опфаќа периодот помеѓу појавата на првите политички системи и Француската револуција. Втората книга од оваа серија започнува со револуцијата, а можно е да има и трета книга со кон иднината. Делумно, ова дело е обид да се разбере зошто модерните држави во развој со неевропско потекло не успеаја да ги остварат своите очекувања. Рецензентот Џон Салет пишува:

>  *"Во овој прв, од двата планирани тома, целта на Фукујама е да ја опише појавата на политичкиот поредок... тој се фокусира на три атрибути на политичкиот поредок: создавање на државата, владеењето на правото и политичката одговорност.* 
> 
> 
> 
>   
> 
> 
> 
>

Извори
------

1. ↑  The Origins of Political Order by Francis Fukuyama, 2011
2. ↑  Sallet, John. „*The Origins of Political Order* review". *Book review*. The Washington Independent Review of Books. Посетено на May 18, 2011. Не се допушта закосување или задебелување во: `|publisher=` (help)

Надворешни врски
----------------

* The Origins of Political Order by Francis Fukuyama – review What makes an ordered, vital society – and does Francis Fukuyama have the answer?
**Рекреација** е физичка активност, со користење на време, на непрофитен начин, а на многу начина претставува и терапевтско освежување на телото и умот. Рекреацијата се разликува од неработењето. Додека за неработењето се смета дека би требало да користи за одмор, рекреацијата е освежувачка и забавна.

Рекреацијата, играта и забавата. не се својствени само за луѓето, туку и за сите живи организми. Играта е неопходна за развој на разни способности, уклучувајќи ги и оние најосновните како што се моторичките способности кај младите.

Викендот е типично време за рекреација, можеби заради тоа што сабота припаѓа во викендот, а сабота е "ден за одмор". празниците исто така се често време за рекреација.
Традиционално, музиката и танцот се средство за рекреација во многу култури, како што се и спортовите, хобијата, игрите и туризмот. Гледањето телевизија и слушањето музика се чести облици на рекреација

Многу активности можат да бидат и функционални и рекреативни:

* Јадење и пиење
* купување
* лов и риболов
* патување
* читање книги

Во поскоро време некои повозбудливи облици на рекреација вклучуваат скијање, банџи скокање, скокање со падобран, змијарство, пејнтбол, планинарење, авантуристички туризам.
Некои луѓе уживаат во облиците на рекреација кои другите ги сметаат за ненормални, како што се: употреба на дроги, коцкање, нудизам и други.

Бидејќи во голема мера се оценува како непродуктивна активност, претераната рекреација не се смета за здрава, и може да биде назначена како бегство од реалноста.

Поврзано
--------

* Забава
* Хоби
* Спорт
* Ноќен живот
**Пролетната песна на жабите** — збирка раскази од канадската писателка Маргарет Етвуд (*Margaret Atwood*), објавена во 2005 година во издание на „Темплум", како 36 книга во рамките на едицијата Магма. Преводот од англиски јазик е дело на Владимир Јанковски.

Технички одлики
---------------

Збирката е печатена во мал формат (18 сантиметри), во мек повез и има 149 страници. Книгата е каталогизирана во Народната и универзитетска библиотека Св. „Климент Охридски" - Скопје и ја носи меѓународната ознака ISBN 9989-902-67-4. Графичкото уредување и дизајн е дело на фирмата „Точка". На предната корица е наоѓа слика на Жилиен Пако (Julien Pacaud), додека на задната корица е даден кус осврт врз книгата и попис на објавените книги во едицијата „Магма". Издавањето на книгата било финансиски поддржано од Министерството за култура.

Содржина
--------

Збирката „Пролетната песна на жабите" содржи пет раскази, преземени од збирката на Етвуд: „Јајцето на Синобрадиот" (*Bluebeard’s egg*), а покрај нив, на крајот од книгата е дадена куса биографија на авторот. Во збирката се застапени следниве раскази:

* Изгрејсонце
* Пролетната песна на жабите
* Јајцето на Синобрадиот
* Јадач на грев
* Скарлетен ибис

Наводи
------

1. 1 2  Маргарет Етвуд, *Пролетната песна на жабите*, Темплум, Скопје, 2005.
Шнајдер како Елизабет од Австрија во „Сиси" (1955)
**Роми Шнајдер** (Romy Schneider, Виена, 1938 - Париз, 29 мај 1982

) — австриска филмска артистка. Снимила повеќе од 50 филмови, најмногу во Франција и во Италија, а најпознати ѝ се улогите во филмовите: „Сиси", „Кардинал", „Победници", „Убиството на Троцки" и „Директна смрт".

Во 2018 година, режисерката Емили Атеф (*Emily Atef*) го снимила филмот „Три дена во Киберон" во кој е прикажан исечок од престојот на Роми Шнајдер во бањата Киберон, каде што се лечела во 1981 година.

Наводи
------

1. ↑  Večer tisuću nagrada: Tri dana u Quiberonu, njemačko-austrijsko-francuski film (пристапено на 3.1.2023)

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 2508376
* LCCN: n81007093
* ISNI: 0000 0001 2275 7328
* GND: 118609653
* SUDOC: 029925355
* BNF: cb121447470 (податоци)
* BIBSYS: 90239004
* ULAN: 500342503
* MusicBrainz: 66eb5e00-7d55-4765-a020-307dc08049b5
* NDL: 00474623
* NKC: jn20000604937
* BNE: XX946018
* CiNii: DA05746634

 |

 |
**Персонал** (полски: *Personel*) - полски филм од 1975 година, во режија на Кшиштоф Кишловски, кој е и автор на сценариото. Главните улоги ги играат: Јулиуш Махулски, Михал Тарковски, Влоџимирж Борунски, Томаш Ленгрен, Кристина Вахелко, итн. „Персонал", кој е првиот долгометражен филм на Кишловски, ја освоил главната награда на Меѓународниот филмски фестивал во Манхајм, како и повеќе полски филмски награди.

Содржина
--------

Деветнаесетгодишното момче Ромек Јанухта (го игра Махулски) се вработува во одделот за изработка на костуми во рамки на еден театар во Варшава. За време на пробата на оперската претстава, главниот оперски пејач го напаѓа кројачот Сова (го игра Тарковски), жалејќи се на квалитетот на костумот. Потоа, вработените одржуваат состанок на кој Ромек застанува во одбрана на Сова, а Сова отворено зборува за влошените меѓучовечки односи во театарот. По тој состанок, Ромек добива покана да се зачлени во партијата, со ветување дека ќе добие материјална помош, а потоа тој е повикан кај директорот на театарот, кој му наложува да напише писмо против Сова.

Наводи
------

1. ↑  HRT, Osoblje, poljski film (пристапено на 2.5.2020)
2. ↑  IMDb, Personnel (1975) (пристапено на 26.3.2018)
*За други лица со истото име, видете Руј Кошта.*

**Руи Мануел Сесар Кошта** (роден на 29 март 1972 година, во Амадора) — поранешен португалски фудбалер, играч од средниот ред.

Од страна на експертите се смета за еден од најголемите играчи на својата генерација, Коста обично играл на позицијата офанезивен играч во среднот ред, веднаш зад напаѓачите и беше познат особено по својата одлична техника, како плејмејкер со творечка способност и око за гол. Во 2004 година, тој беше именуван од страна на Пеле во ФИФА 100, како еден од најголемите живи 125 фудбалери.

Неговиот прекар бил "Маестро", Коста најголемиот дел од својата кариера го поминал во Бенфика во Португалија и во Фиорентина и Милан во Италија. Во неговата врвна кариера која опфаќа 17 години, тој освои неколку трофеи вклучувајќи една шампионска титула и еден португалскиот куп во Португалското првенство, една титула во Серија А, три Купа на Италија на Италија, една титула во Лигата на шампионите и еден УЕФА Супер Куп. Со репрезентацијата на Португалија, Коста забележа 94 настапи и постигна 26 гола за  *selecção*  и ја претставуваше земјата на три УЕФА Европското првенство и едно ФИФА Светското првенство. Награден е со орденот на принцот Хенри.

Почести
-------

 Орден Инфанта на Дон Енрике
  
 — 2004

Наводи
------

1. 1 2  Vincenzo Siciliano (12 November 2016). „Rui Costa, il Maestro che ha incantato in Italia" (италијански). tuttomercatoweb.com. Посетено на 25 March 2017.

Во врска со иднината
--------------------

* Lopes, Luís (2008). *The Magnificents: Rui Costa, The big maestro of Portuguese football* (First. изд.). QuidNovi. ISBN 978-989-554-499-8.

Надворешни врски
----------------

* National team data **(португалски)**

|  |  |  |  |  |
| --- | --- | --- | --- | --- |
| 

| * п
* р
* у
Состав на Португалија на  ЕП 2000 |
| --- |
|  |
| 
* 1 Баија
* 2 Ж. Кошта
* 3 Р. Жорже
* 4 Видигал
* 5 Коуто
* 6 Соуса
* 7 Фиго
* 8 Ж. Пинто
* 9 Са Пинто
* 10 Р. Кошта
* 11 Консеисао
* 12 Еспиња
* 13 Димаш
* 14 Шавије
* 15 Коштиња
* 16 Бето
* 17 Бенто
* 18 Паулета
* 19 Капучо
* 20 Секретарио
* 21 Нуно Гомеш
* 22 Квим
* Селектор: Коељо

 | Португалија |

 |
Месершмит Me 163
**Ракетоплан** — воздухоплов што користи ракетен мотор за погон, понекогаш како дополнување на млазниот мотор. Ракетопланите можат да постигнат многу поголеми брзини во однос на сличните по големина млазни воздухоплови, но типично за најмногу неколку минути погонување, следено од едрење. Без потреба од кислород од атмосферата, ракетопланите се погодни за летови на многу големи височини. Исто така овозможуваат многу поголеми забрзувања и пократки полетувања.

Ракетите се користеле едноставно да му помогнат на главниот погон во форма на ракетно потпомогнато полетување. Не сите ракетоплани имаат конвенционално полетување како „нормален" воздухоплов. Некои видови биле лансирани од друго летало, додека други видови полетувале вертикално – носот во воздух, а опашката на земја.

Поради употреба на тешко гориво и разни практични тешкотии во функционирањето на ракетите, поголемиот дел ракетоплани биле изградени за експериментална употреба како ловци-пресретнувачи и семирски летала.

Ракетниот мотор XLR99 на X-15 користел амонијак и течен кислород

Надворешни врски
----------------

* Ракетоплан на Ризницата
* The official **Erich Warsitz** website (world’s first jet pilot) about the world’s first liquid-fuelled rocket aircraft, the legendary Heinkel He 176

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85114714
* GND: 4176901-6

 |

 |
**Релационистичка теорија** е теорија пврзана со општата Онтологија (Филозофија). Основното филозофско прашање на постоењето е идентификувано како: Одкаде се што постои? Решение на ова филозофско прашање со преформулацијата во форма: Одкаде се што постои, во однос на Ништо? Со негација на овој парадокс, поставувајки прашање Во који услови вакво прашање е нелогично?. Се покажа дека еден од двата аспекта е нужно невозоможен односно дека полот означен како Ништо е невозможен. Решението е најдено во нужната релација мегу Ништо и (спротивно на тоа) Нешто, кои се во системска врска. Од ова произлегува дека основната релација е пофундаментална од елементите односно половите на која било релација. Ова филозофска концепција е и основа на новата релационистичка теорија на меѓународните односи.

Примена
-------

Релационистичка најде својата примена во општествените и посебно во политичките науки. Како методологија, посебно се користи во изучување на меѓународните односи и надворешната политика, поопфатно третирајки сите општи и посебни променливи на движењета односно поцелосно третирајко меѓународните политички и други поврзани односи, од другите теоретски приоди (особено од Неолибералната и Неореалистичката теорија и методологија).

Литература

* Игор Јанев, Relationist Approach to International Political Theory, Международные научные исследования, № 1-2, 2013.
**Рудолф Горник** (Сремска Митровица, 1 април 1898

 – Загреб, 19 февруари 1980

 - бил инженер-агроном, основоположник на тутунската наука во Македонија и во Југославија, посебно во областа на селекцијата. Избран за член на МАНУ надвор од работниот состав (25.12.1979).

Биографија
----------

Академик Рудолф Горник e роден на 1 април 1898 година во Сремска Митровица. Во 1916 година ја завршил Гимназијата во Осиек. Школувањето го продолжил на Земјоделскиот факултет во Прага, отсек одгледување и размножување на растенија. Во 1923 година го завршил школувањето со висок успех. На негова иницијатива во 1924 година била основана првата експериментална станица за истражување на тутун во Прилеп, која била единствена од таков тип на Балканот. Во 1928 година станал нејзин управник, а кога во 1936 година експерименталната станица прераснала во Институт за тутун, раководел со него сè до 1939 година, кога станал началник на Државниот тутунски монопол во Белград.

Од 1946 до 1954 година повторно бил директор на Институтот за тутун во Прилеп. Во овој период дал особен придонес во осовременувањето на производството на тутун и во истражувањето на нови тутунски сорти подобни за македонското поднебје. Како резултат на неговата научноистражувачка дејност, добиени се ориенталните сорти на тутун: Прилеп 10-3/2, Прилеп 12-2/1, Јака Кире-чилер и Отља. Исто така се занимавал со интродукција на нови сорти на тутун од типот „Вирџинија" и создавање на нови хибридни сорти на тутун отпорни на пероноспората на тутунот. Рудолф Горник од 1952 до 1954 година бил уредник на списанието „Тутун".

Во 1954 година заминал за Загреб, каде што раководел со Институтот за тутун во Загреб. Во својата богата кариера Рудолф Горник е добитник на повеќе награди и признанија. Во 1964 година станал почесен граѓанин на градот Прилеп, а во 1979 година бил избран за член на Македонската академија на науките и уметностите.

Автор е на повеќе од 60 научни и стручни дела од областа на селекцијата, одгледувањето, производството и преработката на тутунот.

Починал на 19 февруари 1980 година во Загреб.

Наводи
------

1. ↑  *Македонска енциклопедија, том I*. Скопје: Македонска академија на науките и уметностите. 2009. стр. 381. ISBN 978-608-203-023-4.
Координати: 19°30′N, 94°0′E

**Аракан** или **Ракајн** (име кое повеќе се користи денес) е една од седумте држави во Мјанмар. Сменстена е на западниот брег и се граничи со Чин на север, Магве, Баго и Иравади на исток, Бенгалски Залив на запад и Бангладешката провинција Читагонг не северозапад.

Потекло на поимот
-----------------

Името Ракајн (или Аракан) е развиен од Палискиот збор *Rakkhapura* или Санскритскиот *Raksapura*, што значи земја на народот Ракаса (Rakhasa > Rakkha > Rakhine) и самиот збор **Ракајн** значи **тој што ја одржува својата раса**.

Името "Аракан" низ историјата е користено во Бенгалскиот, Арапскиот, Португаскиот, и Англискиот како замена алтернативна замена за "Ракајн", кое било користено од домородното население.

Демографија
-----------

Во Аракан постојат 11 етнички групи (не вклучувајќи ги етничките под групи), од кои Ракините и Бамарите се домородни и најмногубројни. Поради големиот број на народи ситуацијата е покомплексна поради политичките тензии.

Административна поделба
-----------------------

Аракан е поделен на 5 дистрикти: **Ситуеј, Монгдоу, Батидаунг, Чокпру и Тендоу**. Има 17 градски општини и 1,164 села.

Еконимија
---------

Во Аракан годишно паѓа многу дожд и со тоа оризот е застапен во околу 85% од вкупната обработлибва површина. Кокосот и Нипа палмата се исто така важни. Рибарството е најважната индустриска гранка. Следи дрвната индустрија и рударството.

Поврзано
--------

* Административна поделба на Мјанмар

Наводи
------

1. ↑  *Извештај од пописот*. Пописот на населението и домувањето во Мјанмар во 2014 година. **2**. Непјидо: Министерство за имиграција и население. мај 2015. стр. 17.

Надворешни врски
----------------

* Будистичко мисионерско друштво Архивирано на 11 октомври 2016 г.
* Раки ните во Јапонија Архивирано на 21 декември 2019 г.
* Араканската литература
* Rakhapura
* Arakan Internet Journal Архивирано на 29 октомври 2005 г.
* Rohingya National Organisation

  


|  |  |
| --- | --- |
| **Административна поделба на Мјанмар** | Знамето на Бурма |
| **Окрузи:**  Иравади |  Баго |  Магве |  Мандалај |  Сагаин |  Танинтаји | Јангон |
| **Држави:**  Чин |  Качин |  Каја |  Карен |  Мон |  Ракајн |  Шан |
| **Самоуправувачки зони:** Дану | Кокан | Нага | Па Лаун | Пао |
| **Самоуправувачки округ:** Ва |
| **Сојузна територија:** Непјидо |
**Перуника** (**NGC 7023** или **Колдвел 4**) — расеано ѕвездено јато со оддавна маглина во соѕвездието Кефеј, заведено во Новиот општ каталог на длабоконебесни тела.

Објектот бил предмет и на други истражувања, па освен како Перуника се споменува и како NGC 7023, OCL 235 и LBN 487.

Откривање
---------

Објектот е откриен на 18 октомври 1794 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.

Податоци
--------

### Податоци од набљудување

Според морфолошката класификација на галаксиите, Перуника е од видот EN+OCL. Видливиот сјај во рамките на интервалот од минималната до максималната честота изнесува 7,1 *m*. Перуника има привидни димензии од 10' х 8'.

### Астрономски податоци

Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 1 м 35,5 с, а неговата деклинација, односно висината на лакот на тој агол, +68° 10' 10".

Други поделби
-------------

Проучување на Перуника е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 33; додека во Каталогот на основни ѕвезди (GSC) е групиран под бројот 4460. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 546.

Поврзано
--------

* Портал: Астрономија

* Список на NGC објекти (7001-7500);
* Нов општ каталог;
* Кефеј (соѕвездие).

Наводи
------

1. ↑  Запис за Перуника (маглина) на *НАСА* (англиски)
2. 1 2  Students for the Exploration and Development of Space, поправени податоци за NGC {{{n}}}
3. ↑  NGC {{{n}}}, *SIMBAD*, Центар за астрономски податоци во Стразбур

Надворешни врски
----------------

* Прегледувач на длабокото небо — Перуника[*мртва врска*]
* Поправени информации за Перуника
* Перуника — VizieR.
* Перуника — Вонгалактичка база на податоци на НАСА
**Пол Саутворт Симондс** (англиски: *Paul Southworth Symmonds*, 1917 година во Манила, Филипини - 28. март 2005 година во Провиденс, Род Ајленд, САД) беше американски физичар и инженер. Тој беше професор на Брауновиот универзитет каде ја вршеше и улогата на директор на Дивизијата за инженерство меѓу 1959 - 1962 година. 

Симондс дипломираше на програмата за физика при Ренслеровиот политехнички институт во 1938 година, а потоа магистрираше и докторираше во областа на инженерството на Корнеловиот универзитет. Кратко време работеше во Истражувачката лабораторија на морнарицата, а потоа постана професор на Брауновиот универзитет. Во текот на својата кариера тој учествуваше во многу меѓународни размени на знаење и предаваше на бројни универзитети: Кембричкиот универзитет, Свансијскиот универзитетски колеџ и Оксфордскиот унвиерзитет. Симондс беше експерт за пластичност и нелинеарна динамика. 

Беше оженет со Илиса Симондс и имаше два сина.

Наводи
------

1. 1 2  „Lexis Advance® - Sign In | LexisNexis". *signin.lexisnexis.com*. Посетено на 2020-04-19.
2. ↑  „Mail Room". *www.brownalumnimagazine.com* (англиски). Посетено на 2020-04-19.
**Покуќнина** е целата опрема, мебел, кујнскиот прибор и садови, опрема за бањи и тоалети, електрични уреди, кои се користат во едно домаќинство.

Внатрешната архитектура се занимава со обликување и распоредување на покуќнината, каде главен акцент е исцртувањето и распоредувањето на мебелот во градбата. За обликувањето и исцртувањето на мебел, кујнскиот прибор и садови, опрема за бањи и тоалети, електрични уреди се користи поимот дизајн, иако таа вештина може да се смета како дел од внатрешната архитектура. Тешко може да се постави граница меѓу дизајн и внатрешна архитектура. Бидејќи производство на мебел, кујнскиот прибор и садови, опрема за бањи и тоалети, електрични уреди е индустриализирано се користи и поимот индустриски дизајн како мултидисциплина на машинство и дизајн.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Католичката катедрала „Пресвето Срце Исусово" - Битола
Римокатоличката **Скопска бискупија** (латински: *Dioecesis Scopiensis*) е воспоставена во 2000 година од страна на Папата Јован Павле II. Таа припаѓа под Врхбосанската надбискупија со седиште во Сараево.

Областа на Скопската бискупија ја покрива територијата на Република Македонија. Според информациите на Радио Ватикан, во 2005 година, во Македонија живеат 20.000 католици, од кои половината припаѓаат на византискиот обред.

Д-р Киро Стојанов, бил првиот Македонец назначен за бискуп на Скопската бискупија, во 2005 година. Истовремено, Скопскиот бискуп е и Апостолскиот Егзарх на верниците од византискиот обред на Македонија.

Скопската бискупија има неколку свештеници на располагање (заредени се тројца во 2004), уште тројца се секуларни свештеници а постојат и околу 14 сестри на милосрдието. Канонската жупа се наоѓа во Катедралата „Пресвето срце Исусово" во Скопје (со филијални цркви во Куманово, Тетово, Велес, Штип, Гостивар и Струмица) како и во катедралната црква „Пресвето Срце Исусово" во Битола (со филијала во Охрид).

Сегашен надбискуп на Врхбосанската надбискупија, под која припаѓа и Скопската бискупија е кардинал Винко Пулиќ, а апостолски нунциј на Скопската бискупија е Сантос Абрил и Кастело.

Историски развој
----------------

Уште во средината на 17 век, повеќе на хартија отколку во реалноста, постоела Скопска бискупија, чиј поширок дел се наоѓал во западниот Балкан. Светата Столица, само понекогаш именувала бискупи за Скопје, а почесто имала празен престол. Често се случувало повеќето бискупи да не живеат во Македонија. Дури помеѓу 19 век и XX век, ситуацијата со мисијата се стабилизирала. Во 1924 година Скопската бискупија била формирана како посебна диецеза, додека во 1969 година таа била споена со Косовската бискупија, формирајќи ја Скопско-Призренската бискупија, на чело со монсињор д-р Јоаким Хербут. Новото осамостојување на Скопската бискупија конечно се случило во 2000 година со дефинитивното повлекување на финалните граници во поранешна Југославија, додека пак во Призрен постои само Апостолска Администрација.

Бискупи
-------

* Андреа Богдани (1656-1677), Скопски надбискуп
* Пјетр Богдани (1677-1689), Скопски бискуп
* Матеу Красниќи, Скопски бискуп (1816-1827)
* Пјетр Шаљи, Скопски бискуп (1833-1839)
* *Празен престол* (1839-1893)
* Пашкал Трокши, Скопски бискуп (1893-1908)
* Лазр Мједа, Скопски бискуп (1909-1921)
* Јанез Франчишек Гнидовец, Скопски бискуп (1924-1939), за кој сега се води постапка за беатификација во која е вклучено и писмо од блажената Мајка Тереза
* Смиљан Фрањо Чекада, Скопски бискуп (1940-1967)
* Јоаким Хербут, Скопско-призренски бискуп (1969-2000), Скопски бискуп, а истовремено и Апостолски Администратор и Егзарх на Католиците од византискиот обред во Македонија (2000-2005)
* Киро Стојанов, Скопски бискуп, истовремено и Апостолски Администратор и Егзарх на Католиците од византискиот обред во Македонија (од 2005)

Библиографија
-------------
САП АренаСАП Арена
**САП Арена** е повеќенаменска арена во Манхајм, Германија. Првенствено се користи за хокеј на мраз и ракомет, и е домашна арена на клубот за хокеј на Адлер Манхајм и ракометниот клуб Рајн-Некар Левен. Инаугуриран во 2005 година, арената има капацитет од 15.000 луѓе. Повеќе од сто концерти и конгресни настани се одржуваат во арената на годишно ниво. САП Арената е една од најголемите во Германија и една од најпознатите хај-тек во Европа. Арената е именувана по спонзорот САП.

Трамвајската линија (број 6) ја поврзува арената со центарот на градот Манхајм и новоизградената патна врска со автопатот B 38a ја поврзува со автопатот A 656, што доведува до замена на A656 / A 6, што го поврзува источниот Манхајм со Хајделберг (A656), а север-југ до Франкфурт, Карлсруе и Штутгарт (А6), како и малку север на А6 до Кајзерлаутерн (западнограничен).

Наводи
------

1. ↑  SAP-Arena: *Technical Data (in German)* Архивирано на 2 октомври 2011 г.. Retrieved 25 August 2011.

Надворешни врски
----------------

|  |  |
| --- | --- |
| Ризница | „SAP-Arena" на Ризницата ? |

* Матична страница

Координати: 49°27′50.9″N 8°31′04.7″E﻿ / ﻿49.464139° СГШ; 8.517972° ИГД﻿ / 49.464139; 8.517972
***„Острачот на ножеви"*** (шпански: *El afilador*) - слика на триножник од 1808-1812 година, од Франциско Гоја, која сега се наоѓа во Будимпешта.

Историја
--------

Историчарот на уметност Џулиет Вилсон-Баро предложува дека ова дело и „<i>Носачот</i> *на вода*" се насликани за куќата на сликарот во Мадрид. Сликата сè уште била во сопственост на уметникот во 1812 година. По смртта на неговата сопруга Хозефа Бајеу, тој направи попис на неговите слики во Фуендетодос. „*Острачот на* *Ножеви*" бил проценета на 300 реали и бил каталогизирана под бројот 13, ист број како *„Носачот на вода"* и „*Слугата со стомна*"*.*

Според историчарот на уметност, Мануела Мена, сликата му била продадена на принцот Алоис Вензел Кауниц (амбасадор во Шпанија од Австриската Империја) од сликарот по Полуостровската војна. Наскоро потоа му била продадена на Миклош Естерхази - естерхазиевата збирка ја купила унгарската држава во 1870 година, создавајќи го јадрото на Музејот на ликовни уметности.

Наводи
------

1. ↑  (шпански) Goya Foundation in Aragon. The Water Bearer
2. ↑  Artehistoria (ed.): "taille-crayon Архивирано на 25 август 2006 г. ".
3. ↑  (шпански) Mena Marqués (2009) Ouvrage utilisé pour la rédaction de l'article
**Скопело** е крајбрежното село, во општината Кастеламаре дел Голфо во Трапани во Италија.

Местоположба
------------

Селото се оформило на 10 километри од Кастеламар дел Голфо. Неговите жители се 118, но во летото тие стануваат околу 2.000. На неколку километри од селото се наоѓа и заливот Гвидалока. Внатре во заливот има големата плажа во облик на лак, формирана од камчиња, долга 400 метри. Западно од заливот се наоѓа и цилиндрична кула која е од 16 век, поставена за да го чува тој дел од брегот.

Историја
--------

Првата населба е од хеленистичката ера и продолжила низ римскиот и исламскиот век. За времето на норманскиот период бил имот на круната. Во 13-от век, императорот Фредерик II од Швабија ја доделил земјата на Скопело на Одоне де Камерана, Пиемонтец, и на ломбардните витези кои пристигнале со него на Сицилија. Во 1237 година Одоне ди Камерана и неговите ломбардини витези се преселиле во Корлеоне, а царот и го дал Скопело како и непријателство на градот Монте Сан Џулијано (сега Ерис). Денешното село е од 17 век и е поделено на два дела: баглио, кое е доделено на норманскиот период, но е од 18 век, и е мал плоштад со црквата Санта Марија дел Грацие, парохија од 1961 година, заедно со неколку куќи. Фердинанд II Бурбонски ја избрал областа Скопело, со неговото блиско дрво, како кралски ловечки резерват, посетувајќи ја двапати, во 1830 и 1859 година. По единството на Италија, таа била купена по многу ниски цени од страната на некои членови на мафијата на Кастеламар дел Голфо кои ја поддржаал каузата за обединување и потоа ги продал овие земји по пазарна цена.

### Тонара

Тонарата на Скопело е една од најважните и најстарите на Сицилија: првите градби се дури од 13 век; соодветната тонара била изградена во 15 век од Џовани Санклементе и која е зголемена од семејството Санклементе во текот на 16 век. Подоцна премина во сопственост на Исусовци и конечно на семејството Флорио. Во последните години, Тонара станува многу популарна кај туристите од целиот свет, особено откако локацијата стана позадина на некои меѓународни продукции на многу филмови и ТВ серии.

Галерија
--------

* 
* 
* 
* 
* 
* 
*

Наводи
------

1. ↑  Fonte Istat 2015
2. ↑  Places in Sicily: Scopello
**Променлива величина** — својство на физичките или апстрактните системи која може да го менува своето значење. Значењето може да се менува во зависност од контекстот во кој се разгледува дадениот систем или во зависност од тоа за каков конкретен систем станува збор. Концептот за променливата нашироко се користи во областите како математика, природни науки и техника. Како примери за променливи величини можат да послужат растот на детето, температурата на воздухот, параметарот на функцијата и многу други. Во поширока смисла, променливата се одликува со мноштво на вредности кои таа може да ги прими.

Променливи во физиката
----------------------

Главна статија: Физичка величина
Во физиката, променлива претставува некој атрибут на моделот на даден реален физички процес кој прима количествени вредности, физичка величина. Мноштвото вредности кои може да ги прими конкретната променлива се определуваат од физичките услови. Физичките променливи се поврзуваат една со друга преку физички закони, поради што се добиваат математички модели со различен степен на сложеност. Променливите во физиката, по правило, покрај со количествени вредности, се одликуваат и со димензионалност.

Променливи во математиката
--------------------------

Во математиката, под променлива се подразбира величина која се одликува со множество на вредности кои таа може да ги прими. Притоа можат да се имаат предвид како реални физички величини, временски набљудувани, вон својот физички контекст, така и некои апстрактни величини кои немаат никакви аналози во реалниот свет. Во математичката анализа и повеќето сродни гранки на математиката, под „променлива" обично се подразбира бројна величина чие множество на примени вредности е вклучено во множеството на реалните броеви.

Множеството од сите вредности кои може да ги прими дадена променлива се нарекува *област на менување* на таа променлива. Ова множество и ја задава променливата, т.е. тоа формално ја претставува променливата.

При моделирањето, неопходно е да се разликуваат променливите од параметрите, без оглед на тоа што променливата во еден контекст може да биде параметар, а во друг — не.

Во применетата статистика, променливата е проценувачки фактор или одлика, или поединечен или системски атрибут. Со други зборови, таа е нешто, за кое се очекува да се промени во текот на времето или меѓу одделни интервали.

### Означувања

* Променливите се означуваат со малите букви на латинската или грчката азбука (доколку е можно и со индекси): {\displaystyle x,~y,~\varepsilon }.
* Областите на менување на соодветните променливи обично се означуваат со истите симболи, но во загради: {\displaystyle \left\{x\right\},~\left\{y\right\},~\left\{\varepsilon \right\}}.

Треба да се забележи дека по аналоген начин се означуваат непознатите во равенките, неравенките и другите слични задачи. На пример, {\displaystyle ~2x=6}. Во овој случај, пред нас немаме променлива, иако поимите се многу слични и зависат од контекстот.

Наводи
------

1. ↑  Ильин, Владимир Александрович, Садовничий, Виктор Антонович, Сендов, Благовест. Глава 3, *Теория пределов*, Математический анализ. Проспект, 2006.
Концертна вечер на Скопската музичка заедница, Програма објавена во списанието Скопска сцена во 1936 година
**Скопска Сцена** бил југословенски и македонски илустриран уметнички и општествен весник, кој излегувал во Македонија на српски јазик. Се издавал во периодот од 4 ноември 1935 до 5 април 1937 година. Издавачи биле месниот Народен театар, кината, вариетеата и Општинскиот дом. Сопственик и одговорен уредник биле Миливој Соколовиќ и Бранко Бесариќ.

Наводи
------

1. ↑  *Д-р Боро Мокров - М-р Томе Груевски, Преглед на македонскиот печат (1885 - 1992), Скопје, 1993, 105.*

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Стенли Харви Ајзен** (англиски: *Stanley Harvey Eisen*) (роден на 20 јануари, 1952 во Квинс, Њујорк), попознат по неговото сценско име **Пол Стенли** (*Paul Stanley*), — американски хард рок гитарист, пејач и фронтмен на рок-групата *Kiss*. Познат е како *Starchild* (Ѕвездено дете) поради својата шминка што ја носи на настапите со *Kiss*. Тој пишувал и текстови за песни а напишал и текстови за многу хитови на овој бенд како на пример песните "Let's Put The X In Sex","Everytime I Look At You","Love Gun","Detroit Rock City," "Rock and Roll All Nite," "Hard Luck Woman," "I Was Made for Lovin' You," "Crazy Crazy Nights," "Forever"...........

Пред "Wicked Lester" Пол Стенли бил во два други локални бендови, Rainbow(Не е тоа истата група на Ричи Блекмур) и Uncle Joe. Преку неговиот пријател Џин Симонс тој се придружува на групата на Џин "Wicked Lester". Во 1971 го снимиле првиот албум со Wicked Lester но тој албум никогаш не бил официјално издаден. Поради неуспехот со овој бенд Џин Симонс и Пол Стенли им дале отказ на останатите членови на бендот и почнале да бараат нов тапанар и гитарист. Така на бендот се придружиле Ејс Фрели и Питер Крис и бендот го именувале Кис.

 *Оваа статија за музичар/ка од САД е никулец. Можете да помогнете со тоа што ќе ја проширите*.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 3486149416754989730001
* LCCN: n87148803
* ISNI: 0000 0000 7840 8680
* GND: 13546045X
* BNF: cb14047425p (податоци)
* BIBSYS: 8047353
* MusicBrainz: a2567452-7d11-45a7-98ff-1cbbc8ba0910
* NLA: 49284056
* NDL: 001181502
* NKC: ola2002151571
* BNE: XX1610401
* CiNii: DA19539933

 |

 |
**Пеколни работи** (англиски: *Infernal Affairs*) или **Патеката што не завршува** (кинески: 無間道) - хонгконшки филм од 2002 година, во режија на Ендрју Лау и Алан Мак, по сценариото на Алан Мак и Феликс Чонг. Главните улоги ги толкуваат: Тони Љунг, Енди Лау, Ентони Вонг, Ерик Цанг, Кели Чен, Сами Ченг, Гордон Лам итн. Филмот постигнал голем успех, освојувајќи 24 награди, а имал и 26 други номинации. По успехот на овој филм биле снимени уште две продолженија.

Синопсис
--------

Чан Винг-јан (го игра Тони Лјунг) е таен полициски агент кој е уфрлен во мафијата, како еден од најблиските соработници на моќниот криминалец Хон Сам (го игра Цанг). Неговиот вистински идентитет во полицискиот компјутерски систем е заштитен и него го знае само шефот на полицијата Вонг (го игра Вонг). Меѓутоа, Сам има уфрлено свој човек во полицијата - Лау Кин-минг (го игра Лау), кој постојано го известува за секоја полициска потера против него. Кин-минг дознава за уфрлениот таен агент кај Сам и го предупредува, а Сам му наредува да го открие. Наскоро, Кин-минг е назначен за шеф на одделението за внатрешна контрола и тој почнува да го следи Вонг со цел да го открие Чан. При една средба на Вонг и Чан, Кин-минг го известува Сам, кој ги испраќа своите луѓе на местото на средбата и тие го убиваат Вонг. Тогаш, Ки-минг решава да му се одмазди на Сам и во соработка со Чан му поставува стапица на Сам и го убива. По успешната акција, Чан го посетува Кин-минг со барање да му се врати вистинскиот идентитет и повторно да живее обичен живот. Но, токму тогаш, Чан открива дека токму Кин-минг бил уфрлениот човек во редовите на полицијата и дека тој е виновникот за смртта на Вонг. Затоа, Чан му закажува средба на Кин-минг со намера да го убие, но таму се појавува друг полицаец кој, исто така, е уфрлен човек на Сам. Полицаецот го убива Чан, но Кин-минг го убива него, а потоа на Чан му е вратен идентитетот и тој е закопан веднаш до гробот на Вонг, со најголеми почести.

Наводи
------

1. ↑  IMDb, Infernal Affairs (2002) (пристапено на 6.10.2020)
2. ↑  IMDb, Infernal Affairs (2002)Awards (пристапено на 6.10.2020)